Norbert Meier

Norbert Meier (s. 20. syyskuuta 1958) on saksalainen jalkapallovalmentaja ja entinen keskikenttäpelaaja. 

Ura pelaajana

Meier aloitti ammattilaisuransa SV Werder Bremenissä 1980. Hän edusti seuraa suurimman osan urastaan pelaten 242 Bundesliigaottelussa. Meier oli kaudella 1987/88 voittamassa mestaruutta ja lisäksi kolmea hopeaa 1980-luvulla. Hän pelasi hyökkäävänä keskikenttäpelaajana ja oli Otto Rehhagelin ryhmittelyssä tärkeässä roolissa yhdessä Rudi Völlerin, Thomas Schaafin, Uwe Reindersin ja Klaus Fichtelin kanssa. 

Tammikuussa 1990 Meier jätti Werder Bremenin ja siirtyi Borussia Mönchengladbachiin. Hän edusti seuraa kaksi kautta päättäen uransa 1992.

Saksan maajoukkueessa Meier pelasi vuosina 1982–85 yhteensä 16 maaottelussa. Hän oli mukana EM-kisoissa 1984 Saksan jäädessä lohkovaiheeseen.

Meriitit pelaajana

 Saksan mestaruus: 1988
Hopeaa (3): 1983, 1985, 1986
 Saksan cup
Hopeaa (2): 1989, 1992

Ura valmentajana

Valmennusuransa Meier aloitti marraskuussa 1997 Borussia Mönchengladbachin päävalmentajana. Debyyttipesti jäi varsin lyhyeksi, sillä Meier ei onnistunut nostamaan Gladbachia pois Bundesliigan putoamiskamppailusta ja sai potkut jo maaliskuun lopussa 1998.

Gladbach-pestinsä jälkeen Meier toimi seuran organisaatiossa amatöörijoukkueen valmentajana kunnes siirtyi tammikuussa 2003 MSV Duisburgin päävalmentajaksi. Meier luotsasi seuran kaudella 2004/05 2. Bundesliigan hopealle ja nousuun pääsarjaan. Pesti päättyi kuitenkin dramaattisten vaiheiden jälkeen joulukuussa 2005. Meier tulistui Albert Streitille ottelussa 1. FC Kölniä vastaan. Yhteenoton seurauksena Meier kaatui maahan ja Streit ajettiin ulos kentältä. Myöhemmin tv-kuva paljasti ettei Streit lyönyt Meieria, vaan tämä näytteli tilanteessa. Saksan jalkapalloliitto langetti hänelle tapauksesta kolmen kuukauden toimitsijakiellon ja hänen pestinsä Duisburgissa sai ikävän päätöksen. Duisburg feuert Trainer Meier

Syyskuussa 2006 meier palasi valmennustehtäviin siirtyen Dynamo Dresdenin päävalmentajaksi. Hän valmensi seuran ensimmäisellä kaudellaan Regionalligassa sijalle seitsemän. Hän sai potkut syyskuussa 2007 kauden alettua vaisusti. Dynamo Dresden entlässt Trainer Norbert Meier

Tammikuussa 2008 Meier siirtyi Fortuna Düsseldorfin päävalmentajaksi. Norbert Meier neuer Trainer von Fortuna Düsseldorf Hänen johdollaan seura sijoittui kauden päätteeksi Regionalligan kolmanneksi. Seuraavalla kaudella Meier johdatti Fortunan komeasti uuden 3. Ligan kakkoseksi ja seura varmisti nousunsa 2. Bundesliigaan. Kausi 2009/10 sujui loistavasti ja Fortuna taisteli noususta Bundesliigaan, mutta joutui lopulta tyytymään neljänteen sijaan. Seuraava kausi oli heikompi ja Fortuna jäi sarjassa seitsemänneksi. Lopulta Meier onnistui kaudella 2011/12 nostamaan Fortunan 20 vuoden tauon jälkeen pääsarjaan, kun seura voitti nousukarsinnoissa Hertha Berliinin yhteismaalein 4–3. Toinen osaottelu Fortunan kotikentällä päättyi kaaokseen kannattajien rynnättyä kentälle ennen ottelun loppua. Fortunas Wiedergeburt versinkt im Chaos

Fortunan visiitti pääsarjatasolla jäi yhteen kauteen. Syyskaudella hyvin pelanneen Fortunan ote lipsui keväällä pahasti, eikä Meier onnistunut lopulta kääntämään seuran kurssia. Putoamisen jälkeen seurajohto erotti Meierin. Düsseldorf entlässt Trainer Norbert Meier

Helmikuun lopulla 2014 Meierista tuli 2. Bundesliigan putoamiskamppailuun vajonneen DSC Arminia Bielefeldin päävalmentaja. Norbert Meier neuer DSC-Cheftrainer  Valmentajavaihdos ei Arminiaa pelastanut, vaan seura putosi 3. Ligaan. Meier kuitenkin jatkoi päävalmentajana ja kaudella 2014/15 hän johdatti seuran 3. Ligan mestariksi. 3. Liga - Spieltag / Tabelle Kauden 2015/16 ensimmäisellä puolikkaalla Meier luotsasi Arminiaa 2. Bundesliigassa kohtuullisella menestyksellä. Syyskauden 12 tasapeliä verottivat pistesaalista ja joukkue lähti talvitauolle kahdentenatoista, seitsemän pistettä putoamisviivan yläpuolella. Seurajohtoa tulokset tyydyttivät ja tammikuussa 2016 Arminia teki Meierin kanssav kesään 2017 ulottuvan jatkosopimuksen. Meier verlängert bis 2017 in Bielefeld Arminia päätti lopulta kautensa 2. Bundesliigassa sijalle 12. Kauden jälkeen Meier jätti seuran ja siirtyi Bundesliigaassa pelanneen SV Darmstadt 98:n päävalmentajaksi kaksivuotisella sopimuksella.Meier startet seine Mission bei Darmstadt 98 

Darmstadtin kausi ei sujunut odotuksien mukaisesti, vaan joukkue vajosi Meierin alaisuudessa Bundesliigan häntäpäähän. Seurajohto erotti Meierin ja urheilutoimenjohtaja Holger Fachin tehtävistään joulukuun alussa 2016, kun Darmstadt oli liigassa sijalla 16.SV 98 trennt sich von Meier und Fach Meierin ei kuitenkaan tarvinnut olla kauaa työttömänä, sillä jo tammikuun alussa 2017 hän aloitti 2. Bundesliigan keskikastissa majailleen FC Kaiserslauternin päävalmentajana.NORBERT MEIER ÜBERNIMMT IN KAISERSLAUTERN Kaiserslauternin sijoitus ei kohentunut Meierin alaisuudessa, vaan seura päätyi sijalle 13 ja säilytti sarjapaikkansa viiden pisteen erolla. Kausi 2017/18 lähti myös liikkeelle alavireisesti, eikä joukkue voittanut yhtään kahdeksasta pelaamastaan sarjaottelusta Meierin alaisuudessa. Valmentajan kohtaloksi koitui lopulta 0–2 kotitappio FC Erzgebirge Auelle 19. syyskuuta 2017. Ottelun jälkeen Meier sai potkut tehtävistään.FCK: Meier muss gehen - Paula übernimmt vorerst

Helmikuussa 2019 Meieristä tuli 3. Ligassa pelanneen KFC Uerdingenin päävalmentaja.Norbert Meier ist neuer Uerdingen-Trainer Meierin johdolla Uerdingen ajautui seitsemän ottelun voitottomaan putkeen ja vajosi sarjataulukossa alempaan keskikastiin. Seurajohto erotti Meierin maaliskuun lopussa 2019.KFC trennt sich von Meier und befördert Heinemann

Saavutukset valmentajana

 2. Bundesliiga
Pudotuspelit: 2012
 3. Liga: 2015
Hopeaa: 2009

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1958 syntyneet
Luokka:Elävät henkilöt